Olavsdagen/Olsok
Ein enkel dramatisering:

1 Mos 12,1-5; 15,1-6;17,15-27 Fortelar teksten. 
Einkelt Bibeldrama (for 4-5 personer: Fortejaren, Herren, Abram,).

Herren: «Dra bort frå landet ditt og frå slekta di og frå farshuset ditt til det landet som eg skal syna deg! Eg vil gjera deg til eit stort folk. Eg vil velsigna deg og gjera namnet ditt stort. Du skal bli til velsigning.
          Eg vil velsigna dei som velsignar deg,
          men den som forbannar deg, skal eg forbanna.
          I deg skal alle slekter på jorda velsignast.»

Forteljar: Så tok Abram ut, som Herren hadde sagt han, og Lot drog med han. Abram var 75 år gammal då han braut opp frå Harran. Og Abram tok med seg Sarai, kona si, og Lot, brorson sin, og alle eigedelane dei hadde samla seg, og folka dei hadde skaffa seg i Harran. Dei braut opp for å dra til landet Kanaan.
        Etter at dette hadde hendt, kom Herrens ord til Abram i eit syn:
Herren:  «Ver ikkje redd, Abram! Eg er ditt skjold. Løna di skal bli stor!» 
Abram: «Herre, min Gud, kva vil du gje meg? For barnlaus går eg bort, og Elieser frå Damaskus er arving til huset mitt.»   «Du har ikkje gjeve meg etterkomarar. Sjå, ein av husfolket mitt skal arva meg.» 
Herren: «Han skal ikkje arva deg, men ein av ditt eige kjøt og blod skal arva deg.»
 «Sjå opp mot himmelen og tel stjernene, om du kan telja dei! Så talrik skal ætta di bli.»
Forteljar:  Abram trudde Herren, og det vart rekna han til rettferd.
   

Gud: «Sarai, kona di, skal du ikkje lenger kalla Sarai. Sara skal ho heita.  Eg vil velsigna henne og gje deg ein son også med henne. Eg vil velsigna henne, og ho skal bli til folkeslag. Kongar over mange folk skal koma frå henne.»

Forteljar: Då kasta Abraham seg til jorda og lo. Han sa til seg sjølv:
Abram:  «Kan ein som er hundre år gammal, få barn? Og kan Sara føda, ho som er nitti år gammal?»  «Måtte Ismael få leva for ditt andlet!» 
Gud: «Sanneleg, Sara, kona di, skal føda deg ein son, og du skal kalla han Isak. Eg vil oppretta mi pakt med han, ei evig pakt for etterkomarane hans.  Eg har høyrt di bøn for Ismael. Sjå, eg vil velsigna han og gjera han fruktbar og overmåte talrik. Tolv hovdingar skal han bli far til, og eg vil gjera han til eit stort folkeslag.  Men pakta mi vil eg oppretta med Isak, som Sara skal føda deg neste år på denne tida.» 
Forteljar:  Så var Gud ferdig med å tala med han, og han steig opp frå Abraham. Same dagen tok Abraham Ismael, son sin, og alle av hannkjønn i huset sitt, både dei som var fødde i huset, og dei som var kjøpte for pengar, og skar av forhuda på dei, slik som Gud hadde sagt til han.  Abraham var 99 år gammal då forhuda hans vart omskoren.  Og Ismael, son hans, var 13 år gammal då han vart omskoren.  Same dagen vart dei omskorne, både Abraham og Ismael, son hans. Og alle mennene i huset hans, både dei som var fødde i huset, og dei som var kjøpte hos framande, vart omskorne saman med han.

Kilde: Det norske Bibelselskap. Bibelen 2011, NN. Gjengitt med tillatelse.

